kardosdrur/scandi-wiki huggingface dataset:
Søgade (Kolding)

Søgade i Kolding går langs Slotssøen på modsatte side af Koldinghus. Gaden har haft navnet siden 1903, før det blev den kaldt Bag Søen. Bag Søen var i 1880'erne betegnelsen på de to linjer, der i dag udgøres af Søgade og Frydsvej.

I gaden er byggeriet forskelligartet og af forskellig alder for husene, der er f.eks. et nyt boligbyggeri fra 2008 i Søgade, der hvor Børnehaven Søgade lå før. Gaden er smal, så parkering delvist på fortovet er tilladt. Der er gennemkørsel forbudt. Lige numre i gaden vender mod Slotssøen. Søgade støder op til Hospitalsgade i den ene ende og Slotssøvejen i den anden.

Engroshandleren Christian Eff, der var britisk vicekonsul 1907-1951, flyttede til Kolding 1906 og byggede Villa HEVEA (navnet var sammensat af forbogstaverne på hans fem børn), beliggende Søgade 10. Mod slutningen af 2. verdenskrig flyttede den berygtede terrorgruppe "Petergruppen", der under besættelsen myrdede mange uskyldige danskere som hævn for modstand mod den tyske besættelsesmagt, ind i porthuset til villaen Søgade 10, der lå ved siden af Staldgården, Gestapos hovedkvarter i byen. En af gruppens første aktioner var at myrde sognepræsten i Vedersø, Kaj Munk, natten mellem 4. og 5. januar 1944.

Håndboldspillerne Louise Spellerberg og Bo Spellerberg boede i et hus i Søgade i Kolding fra 2007 til de blev skilt i 2013.

Ejerne af huset i Søgade 31 fandt en gammel middelaldersten fra muren i deres hus, der menes at stamme fra murene på kongeslottet Koldinghus. Fundet af stenen tyder på, at huset er bygget tidligt i 1800-tallet, efter Koldinghus slottet brændte ned i 1808, og lokale tog sten fra muren omkring slottet og byggede fundamentet til deres huse med stenene.

Børnehaven Søgade 
I gaden lå Børnehaven Søgade. Oprindelig var institutionen kaldt Kolding Børneasyl, det blev i 1867 oprettet af Understøttelsesforeningen af 1866. Børneasylet lå i Markdanersgade, hvor der i dag er græsplæne op imod Koldinghus. I 1968 flyttede børnehaven til Søgade 15. Børnehaven havde 3 stuer indtil 1965. Efter at den flyttede til Søgade fik børnehaven 5 stuer, som har havt følgende navne: Radiserne, Krummerne, Spirerne, Rødderne og Larverne. Børnehaven lukkede i 2003.

Kildehenvisninger 

Gader i Kolding
Latinske folkeslag

Latinske folkeslag eller romanske folkeslag er en betegnelse for de folkeslag, der i høj grad er præget af romersk kultur og som taler et romansk sprog.  De romanske sprog har udviklet sig med baggrund i vulgærlatin.

Romanske sprog 
Brugen af de latinske sprog udviklede sig først i regionen Latium i det centrale Italien, talere af proto-Latin har eksisteret siden 1000 år før kristi fødsel. Med Romerriget spredte de latinske sprog sig først videre i Italien og derfra til Sydeuropa, Vesteuropa, Centraleuropa, Sydøsteuropa, Nordafrika og dele af Vestasien. Efter Det Vestromerske Riges sammenbrud, så var der tilbagegang i brugen af latin, men det var fortsat meget udbredt bl.a. i Den Romerskkatolske kirke og hos germanske Visigoter. Med baggrund i regionale variationer i sproget opstod der flere regionale sprog, de såkaldte romanske sprog.

Referencer
Steen Juul

Steen Juul (født 20. august 1950) er den mest vindende danske travtræner og har været aktiv træner siden 1974. Han har vundet ti sejre i Dansk Trav Derby, har indkørt flest præmiepenge og vundet flere klassiske løb end nogen andre trænere og kuske i Danmark. Med over 7500 sejre på cv'et er han en af de oftest sejrende travkuske i Europa. Steen Juul vandt Danmarks største internationale løb, Copenhagen Cup, i 2002 med Legendary Lover K.

Steen Juul er optaget i Travsportens Hall Of Fame. 

I oktober 2008 under et travløb blev Steen Juul slynget ud af sin sulky og højt op i luften. Han landede på travbanen og var bevidstløs. Et af de brækkede ribben var gået gennem lungen. Skulder og kraveben var brækkede. Allerede i januar 2009 kørte han igen travløb.  I august 2009 var han tilbage i Derby-løbet. 

Steen Juul har vundet DM for Travtrænere to gange i 2002 og 2011.

Steen Juuls derbysejre

Championater 
Den travkusk, der et år har flest sejre på en bane bliver banens champion. Den kusk, der vinder flest sejre på landsplan bliver landschampion. Steen Juul har følgende championater på sin merit-liste

Landschampionater (8) 
1980-1984, 1994, 1999 (størst på 278 sejre I 1999), 2017

Skive (7) 
1976-1982

Charlottenlund (32) 
1985,1987,1989-1991,1994-2011, 2013-2021

(Størst med eksisterende rekord 149 i 1987)

Billund (2) 
1981,1982

Skovbo (4) 
1984, 1989, 2000, 2001

Odense (5) 
1993, 1999, 2016, 2017, 2021

Nykøbing (1) 
2010

Referencer 

Travkuske fra Danmark
Emil Lugo

Emil Lugo (født 26. juni 1840 i Stockach ved Konstanz, død 4. juni 1902 i München) var en tysk maler. 

Lugo arbejdede på Karlsruhe Kunstskole under Schirmer, opnåede tidlig stor færdighed i akvarelmaleriet, var 1871—1874 i Italien, virkede senere i Freiburg, fra 1887 i München. Han blev en af Tysklands fineste og mest egenartede landskabsmalere, især ved sine billeders lys- og stemningsindhold. Arbejder af Lugo findes i Karlsruhe Museum, Berlins Nationalgaleri etc. Han tegnede også med held på sten.

Kilder 

 

Landskabsmalere
Malere fra Tyskland
Tyskere i 1800-tallet
VM i landevejscykling 1994

Verdensmesterskaberne i landevejscykling 1994 blev afholdt i  Agrigento, Italien fra 21. august–28. august 1994.

Resultater

Medaljeoversigt

Referencer

1994
Cykelløb i 1994
Australien ved sommer-OL 2016

Australien deltog i Sommer-OL 2016 i Rio de Janeiro, Brasilien i perioden 5. august til 21. august 2016.

Medaljer

Medaljevindere

Svømning

Resultater 

Svømmede i heats kun

Referencer 

Lande ved sommer-OL 2016
2016
Præpareret guitar

Et præpareret guitar er et guitar, der har fået sin lyd ændret ved at der placeres ting mellem eller på strengene.

Fred Frith och Keith Rowe er kendt som den der først skrev musik for præpareret guitar fra 1965.

Konceptet er afledt af præpareret piano oprindeligt lanceret af John Cage.

Guitarister 
 Derek Bailey
 Glenn Branca
 Fred Frith
 Nikita Koshkin
 Yuri Landman
 Thurston Moore
 Lee Ranaldo
 Keith Rowe

Literatur 
 Prepared Guitar Techniques - Matthew Elgart/Peter Yates (Elgart/Yates Guitar Duo) , California Guitar Archives, 1990
 Nice Noise  - Bart Hopkin & Yuri Landman , Experimental Musical Instruments, 2012.

Guitar
Shaun Evans

Shaun Evans (født 6. marts 1980 i Liverpool) er en engelsk skuespiller, der kendes fra ITV's krimiserie Unge Morse (), hvor han spiller hovedrollen som den unge Endeavour Morse.

Eksterne henvisninger 
 

Skuespillere fra England
Personer fra Liverpool
US Open 2017

US Open 2017 var en tennisturnering, der blev spillet udendørs på hardcourt-baner i perioden 30. august - 12. september 2017 i USTA Billie Jean King National Tennis Center i New York City, USA. Det var den 137. udgave af mesterskabet og den fjerde og sidste grand slam-turnering i 2017. Kvalifikationen i singlerækkerne spilledes samme sted den 24. - 27. august 2017.

Præmier 

Den samlede præmiesum for US Open 2017 androg $ 50.464.800, hvilket var en stigning på ca. 9 % i forhold til året før. I mesterskabsrækkerne var pengepræmierne fordelt som vist nedenfor.

Pengepræmierne i opvisningsturneringerne med deltagelse af tidligere stjerner og rækkerne for kørestolstennis androg $ 600.000. Derudover var der afsat $ 1.478.000 til per diem-udbetalinger.

Bonuspræmier 

Til og med 2016 var der bonuspræmier til de tre bedst placerede spillere i både herre- og damesingle i US Open Series. Størrelsen af af bonuspræmien afhang af spillernes resultat i US Open, men denne ordning blev ikke videreført i 2017.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Kørestolstennis 

Finalerne i rækkerne for kørestolstennis fik følgende resultater.

Invitationsturneringer 

Finalerne i invitationsturneringerne for tidligere topspillere, "champions", fik følgende resultater..

Eksterne henvisninger 
 US Open

Noter 

 
WTA Tour 2017
ATP World Tour 2017
US Open 2016

US Open 2016 var en tennisturnering, der blev spillet udendørs på hardcourt-baner i perioden 29. august - 11. september 2016 i USTA Billie Jean King National Tennis Center i New York City, USA. Det var den 136. udgave af mesterskabet og den fjerde og sidste grand slam-turnering i 2016. Kvalifikationen i singlerækkerne spilledes den 23. - 26. august 2016.

Præmier 

Den samlede præmiesum for US Open 2016 androg $ 46.303.400 (inkl. per diem), hvilket var en stigning på 9,6 % i forhold til året før. I mesterskabsrækkerne var pengepræmierne fordelt som vist nedenfor.

Pengepræmierne i opvisningsturneringerne med deltagelse af tidligere stjerner androg $ 600.000, hvilket var en stigning på 5,3 % i forhold til 2015.

Derudover var der afsat $ 1.478.000 til per diem-udbetalinger.

Bonuspræmier 

Ud over ovennævnte pengepræmier, var der bonuspræmier til de tre bedst placerede spillere i både herre- og damesingle i US Open Series 2016, afhængig af deres resultat i US Open, som anført nedenfor. Der kunne potentielt vindes op til $ 2.625.000 i bonuspræmier, men i praksis blev kun tilsammen udbetalt $ 427.500, der fordeltes blandt de seks spillere som angivet nedenfor.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Champions 

Finalerne i invitationsturneringen for tidligere mestre, "champions", fik følgende resultater.

Eksterne henvisninger 

 US Open

Noter 

 
WTA Tour 2016
ATP World Tour 2016
Seguidilla

Seguidilla [segi’ðilja] er en spansk nationaldans af livlig karakter, ledsaget af sang, guitar og kastagnetter; musikken er i 3/4- eller 3/8-takt og oftest i mol.

Kilde 
 

Musik fra Spanien
Dans
Lumenprint

Lumenprint er en analog, kameraløs fotografisk teknik.

Et lumenprint laves ved at tage ueksponeret s/h-fotopapir og placere genstande direkte ovenpå papiret. Herefter tages papiret ud i sollyset eller belyses med en UV-lampe. Resultaterne vil variere afhængig af luftfugtighed, eksponeringstid og papirtype, og mængden af UV-stråling vil have betydning for farvetonen i billederne.

Referencer 

Kunst
Fotografi
Recipient

Ordet  recipient er en modtager. 

I miljøsammenhæng et  naturområde der modtager  spildevand. Recipienten kan være havet, en flod eller en sø. Spildevand kan undergå en rensning i et rensningsanlæg forud for udledningen.
  Indenfor medicin er recipienten et individ eller en del deraf hvortil f.eks. et organ, et æg eller et gen overføres til.

Eksterne henvisninger 
Ordbog over det danske sprog

Spildevand
Ord og vendinger
Seterstøa Station

Seterstøa Station (Seterstøa stasjon) var en jernbanestation, der lå i bygden Seterstøa i Nes kommune på Kongsvingerbanen i Norge. 

Stationen åbnede sammen med banen 3. oktober 1862 under navnet Sæterstøen, men den skiftede navn Seterstøa i april 1921. Den blev fjernstyret 21. maj 1966, og 15. august 1967 blev den gjort ubemandet. Stationen blev nedlagt 9. december 2012 i forbindelse med indførelsen af ny køreplan for togtrafikken i Østlandsområdet.

Stationsbygningen er opført i schweizerstil og er som de øvrige stationer på Kongsvingerbanen tegnet af arkitekterne Heinrich Ernst Schirmer og Wilhelm von Hanno. Bygningen er fredet. På Sander Station andetsteds på banen står der en bygning af samme type.

Litteratur

Eksterne henvisninger

Noter 

Stationer på Kongsvingerbanen
Nedlagte jernbanestationer i Norge
Etableret i 1862
Ophørt i 2012
Jernbanestationer i Viken
Skotterud Station

Skotterud Station (Skotterud stasjon) er en tidligere jernbanestation, der ligger i byområdet Skotterud i Eidskog kommune på Kongsvingerbanen i Norge.

Stationen blev åbnet som læssespor 4. november 1865, da Grensebanen, nu en del af Kongsvingerbanen, blev taget i brug. 11. januar 1874 blev den opgraderet til holdeplads og 15. februar 1890 til station. Stationen blev fjernstyret 6. april 1967 og gjort ubemandet 1. januar 1985. Betjeningen med persontog ophørte 1. juni 1986 men blev genoptaget fra 2. juni 1991 til 1. januar 2004. Herefter har den tidligere station fungeret som krydsningsspor. 1. oktober 2010 blev Stockholmstoget afsporet ved Skotterud, hvorved mindst 40 personer blev kvæstet.

Stationsbygningen er opført i træ efter tegninger af Georg Andreas Bull. Bygningen brændte natten til 20. august 2011 men er senere sat i stand igen. Stationens vandtårn er fredet af Jernbaneverket.

15. oktober 1918 åbnedes den 14,3 km lange Vestmarkabanen fra Skotterud til Vestmarka. Persontrafikken på banen blev indstillet 30. januar 1931, mens banen selv blev nedlagt 1. juni 1965.

Litteratur

Eksterne henvisninger

Noter 

Stationer på Kongsvingerbanen
Jernbanestationer i Norge uden persontrafik
Etableret i 1865
Jernbanestationer i Hedmark
Åbogen Station

Åbogen Station (Åbogen stasjon) er en tidligere jernbanestation, der ligger i bygden Åbogen i Eidskog kommune på Kongsvingerbanen i Norge.

Stationen blev åbnet 4. november 1865, da Grensebanen, nu en del af Kongsvingerbanen, blev taget i brug. 6. april 1967, 102 efter åbningen, blev den fjernstyret, og 1. januar 1982 blev den gjort ubemandet. Betjeningen med persontog ophørte 1. juni 1986, hvorefter den tidligere station har fungeret som krydsningsspor. Stationsbygningen, der er opført i gulmalet træ efter tegninger af Georg Andreas Bull, er fredet.

Litteratur

Eksterne henvisninger 

Stationer på Kongsvingerbanen
Jernbanestationer i Norge uden persontrafik
Etableret i 1865
Jernbanestationer i Hedmark
Robinson Ekspeditionen 2016

Robinson Ekspeditionen 2016 er den 18. sæson af det danske realityshow Robinson Ekspeditionen. Dette er første sæson af Robinson Ekspeditionen hvor deltagerne er inddelt i tre hold fra starten.

Deltagere i Robinson 2016 

 Hold Øst.
 Hold Syd.
 Hold Nord.
 Sammenlægning.
 Ude.

Spillet

Stemmehistorik

Referencer

Eksterne henvisninger 
 Robinson Ekspeditionen 

2016
Kultur i 2016
Satterprisen

Satterprisen, fulde navn Ruth Lyttle Satter Matematikprisen, er en pris i matematik, tildelt hvert andet år af American Mathematical Society til kvindelige matematikere for deres fremragende bidrag til matematik indenfor de sidste seks år frem til året, hvor prisen uddeles.

Prisen er oprettet af Ruth Lyttle Satter-fonden.

Modtagere 
Modtagerne af Ruth Lyttle Satterprisen i matematik og begrundelse for tildelingen er som følger: 

Blandt andre, de seneste modtagere: 
 2009: Laure Saint-Raymond for hendes grundlæggende arbejde med hydrodynamiske grænser for Boltzmann-ligningen i den kinetiske gasteori. 
 2011: Amie Wilkinson for hendes bemærkselsesværdige bidrag til ergodisk teori af delvis hyperbolske dynamiske systemer.
 2013: Maryam Mirzakhani for hendes dybdegående bidrag til teorien af modulrum i |Riemann overflader.  
 2015: Hee Oh for hendes grundlæggende bidrag til dynamik af homogene rum, diskrete undergrupper af Lie grupper og anvendelser i talteori.

Kildehenvisninger

Eksterne henvisninger 
Ruth Lyttle Satter Prize in Mathematics, American Mathematical Society

Matematikpriser
Wolf-prisen

Wolfprisen er en international pris, der de fleste år siden 1978 er tildelt af Wolf-fonden i Israel til videnskabsfolk og kunstnere i kategorierne matematik, fysik, kemi, medicin, landbrug og kunst. Hver pris består af et diplom og 100.000 dollar.

Indtil oprettelsen af Abelprisen var Wolfprisen i matematik den tætteste på en "matematisk Nobelpris", da Fieldsmedaljen kun uddeles hvert fjerde år til matematikere under 40 år.

Kun to danskere har modtaget Wolf-prisen, begge i kunst; Jørn Utzon i 1992 og Olafur Eliasson i 2014.

Modtagere efter land

Eksterne henvisninger 
 Wolf-fondens hjemmeside

 
Etableret i 1978
US Open-mesterskabet i herredouble 2017

US Open-mesterskabet i herredouble 2017 er den 137. turnering om US Open-mesterskabet i herredouble. Turneringen er en del af US Open 2017 og bliver spillet i USTA Billie Jean King National Tennis Center i New York City, USA i perioden 31. august - 8. september 2017.

Mesterskabet blev vundet af 12.-seedede Jean-Julien Rojer og Horia Tecău, som i finalen besejrede spanierne Marc López og Feliciano López, der var seedet én plads højere, med 6-4, 6-3 i løbet af 1 time og 26 minutter. Dermed vandt den hollandsk-rumænske konstellation deres anden grand slam-titel i herredouble, eftersom de tidligere havde vundet Wimbledon-mesterskabet i 2015, og undervejs til titlen besejrede parret de forsvarende mestre, Jamie Murray og Bruno Soares, i kvartfinalen med de overbevisende cifre 6-2, 6-1, og det topseedede par, Henri Kontinen og John Peers, i semifinalen med 1-6, 7-6, 7-5. Spaniernes nederlag betød, at herredoublefinalen ved US Open for tredje gang siden 2014 blev tabt af et rent spansk par.

Pengepræmier og ranglistepoint 

Den samlede præmiesum til spillerne i herredouble androg $ 2.967.000 (ekskl. per diem), hvilket var en stigning på knap 9 % i forhold til året før.

Turnering

Deltagere 

Turneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2017
 US Open-mesterskabet i damesingle 2017
 US Open-mesterskabet i damedouble 2017
 US Open-mesterskabet i mixed double 2017

Eksterne henvisninger 
 US Open

Noter 

US Open 2017
2017
ATP World Tour 2017
Økonomisk historie

Økonomisk historie er en del af historiefaget, som grænser op mod økonomiens videns- og emnefelt. Feltet trækker på indsigter fra både økonomifaget og historiefaget som fx arbejdshistorie og socialhistorie. Tilhængere af et materialistisk historiesyn går generelt ud fra, at historiske årsagsforklaringer har bund i, at de økonomiske forhold ligger til grund for alle andre former for udvikling. Sådan en forestilling er også kendt som et økonomistisk standpunkt, hvor økonomiens udvikling er grundlag for hele samfundsudviklingen. Marxistiske historikere er oftest materialistiske, men det er ikke alle materialistiske historikere, der er marxister.

Et særligt underområde af økonomihistorien er de økonomiske ideers historie eller økonomisk idehistorie. Økonomisk idehistorie er et stort og komplekst emne, der strækker sig over tusinder af år. Det omfatter udviklingen af ​​den økonomiske tankegang fra gamle civilisationer til moderne tid. Dette felt omfatter mange forskellige skoler inden for økonomisk tankegang. Gamle græske forfattere som filosoffen Aristoteles undersøgte for eksempel ideer om at erhverve rigdom og satte spørgsmålstegn ved, om ejendom bedst overlades til private eller offentlige hænder.

Referencer 

 
Videnskab
Historiske hjælpevidenskaber
Socialhistorie
US Open-mesterskabet i herredouble 2016

US Open-mesterskabet i herredouble 2016 var den 136. turnering om US Open-mesterskabet i herredouble. Turneringen var en del af US Open 2016 og blev spillet i USTA Billie Jean King National Tennis Center i New York City, USA i perioden 31. august - 10. september 2016 med deltagelse af 64 par.

Mesterskabet blev vundet af Jamie Murray og Bruno Soares, som dermed vandt deres anden grand slam-titel i herredouble som par, idet de tidligere på året også havde vundet Australian Open-titlen. Dermed blev de det første herredoublepar, der vandt mere end én grand slam-titel på en sæson, siden Bob og Mike Bryan vandt tre titler i 2013. Det fjerdeseede britisk-brasilianske par vandt i finalen over de useedede spaniere Pablo Carreño Busta og Guillermo García-López med 6-2, 6-3 på 78 minutter. Spanierne var det første useedede par i en US Open-finale i herredouble, siden Lleyton Hewitt og Maks Mirnyj vandt titlen i 2000.

Murray og Soares havde i semifinalen besejret de førsteseedede forsvarende mestre Pierre-Hugues Herbert og Nicolas Mahut med 7-5, 4-6, 6-3, mens spanierne havde vundet over deres landsmænd Feliciano López og Marc López med 6-3, 7-6 i deres semifinale.

Pengepræmier og ranglistepoint 

Den samlede præmiesum til spillerne i herredouble androg $ 2.731.512 (ekskl. per diem), hvilket var en stigning på knap 11 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på ATP's verdensrangliste pr. 22. august 2016 blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2016
 US Open-mesterskabet i damesingle 2016
 US Open-mesterskabet i damedouble 2016
 US Open-mesterskabet i mixed double 2016

Eksterne henvisninger 
 US Open

Noter 

US Open 2016
2016
ATP World Tour 2016
US Open-mesterskabet i damedouble 2016

US Open-mesterskabet i damedouble 2016 var den 128. turnering om US Open-mesterskabet i damedouble. Turneringen var en del af US Open 2016 og blev spillet i USTA Billie Jean King National Tennis Center i New York City, USA i perioden 31. august - 11. september 2016 med deltagelse af 64 par.

Mesterskabet blev vundet af det 12.-seedede par bestående af Bethanie Mattek-Sands og Lucie Šafářová, der vandt deres tredje grand slam-titel som par, idet de tidligere havde vundet Australian Open og Frenc Open i 2015. I finalen besejrede det amerikansk-tjekkiske par de førsteseedede franskmænd Caroline Garcia og Kristina Mladenovic med 2-6, 7-6, 6-4.

Garcia og Mladenovic havde i semifinalen besejret Martina Hingis og Coco Vandeweghe med 6-3, 6-4, mens Mattek-Sands og Šafářová havde vundet 6-2, 7-6 over de nykårede olympiske mestre, russerne Jekaterina Makarova og Jelena Vesnina, i deres semifinale.

Martina Hingis og Sania Mirza var forsvarende mestre, men de forsvarede ikke deres titel som par, eftersom de havde afbrudt deres samarbejde tidligere på året. Hingis stillede i stedet op sammen med Coco Vandeweghe, mens Mirzas makker var Barbora Strýcová. Hingis og Vandeweghe klarede sig bedst af de to par, da de som nævnt nåede frem til semifinalen, mens den indisk-tjekkiske konstellation måtte se sig slået allerede i kvartfinalen. Begge par blev i øvrigt slået ud af det topseedede franske par, Caroline Garcia og Kristina Mladenovic. Resultaterne betød, at Sania Mirza lige netop forsvarede sin førsteplads på WTA's verdensrangliste i double foran Martina Hingis.

Pengepræmier og ranglistepoint 

Den samlede præmiesum til spillerne i damedouble androg $ 2.731.512 (ekskl. per diem), hvilket var en stigning på knap 11 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering pr. 22. august 2016.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste pr. 22. august 2016 blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2016
 US Open-mesterskabet i damesingle 2016
 US Open-mesterskabet i herredouble 2016
 US Open-mesterskabet i mixed double 2016

Eksterne henvisninger 
 US Open

Noter 

US Open 2016
2016
WTA Tour 2016
Globalhistorie

Globalhistorie er en tilgang indenfor historiefaget, som søger at undersøge historiske processer og udviklinger på et globalt plan på en måde, der ikke bruger nationalstaten som en analytisk enhed. Fordi den ikke fokuserer på nationalstaten, er globalhistorie noget andet end den såkaldte komparative historie, der arbejder med at sammenligne udviklinger i forskellige lande.

Referencer 

Historie
Videnskab
Humaniora
Historiske hjælpevidenskaber